Apgauti švedai
Apie 1600 metus Lingių kaime apsigyveno švedai. Jie susikasė sau urvus ir juose gyveno. Savo arklius pasileisdavo prie urvų ganytis. Kad neužgriūtų, jie ant savo urvų vis pildavo žemių. Jie turėjo daug priešų, bet niekas negalėdavo jų išvaryti. Kartą sodiškiai apsiuvo savo arklį skiautikėmis ir naktį paleido į švedų arklius. Rytą atėjo visas pulkas žmonių arklio gaudyti. Švedai nieko blogo nemanė, o jie vietoj arklio ėmė švedus gaudyti. Ir visi švedai išbėgiojo. Liko tik dvi jaunos švedės, kurios kartą dienoj išlįsdavo laukan, uždainuodavo kaip gegės ir vėl įlįsdavo. Po kiek metų švedės mirė badu. Likęs supiltas kalnas buvo pramintas Gegužkalniu. Jis ir dabar tebėr taip vadinamas.

Padavimai
Padavimai apie švedmetį